stanford-oval/wikipedia huggingface dataset:
Pot-au-feu

Pot-au-feu tarjolla tyypillisten lisukkeiden kanssa.
Pot-au-feu ([pɔtofø], suom. ’pata tulella’) on ranskalainen ruokalaji, jossa lihaa ja vihanneksia keitetään hitaasti yhdessä. Se tarjoillaan yleensä kahtena ruokalajina: ensin liemi (bouillon) ja sitten keitetty liha (bouilli) ja vihannekset. Ruoasta on lukuisia alueellisia muunnoksia eri puolilla Ranskaa. Liha on yleensä naudanlihaa, mutta myös sianlihaa, kanaa ja makkaroita käytetään.
Resepti

Pot-au-feun pääraaka-aine on liha, ja yleensä naudanliha. Luulliset, paljon sidekudosta sisältävät palat tuottavat parempaa lientä, kun taas mureampi, luuton liha on parempaa syötävää keittolihana. Isoja pot-au-feu -annoksia valmistettaessa käytetään siksi usein useampia ruhon osia. Paul Bocusen reseptissä käytettiin jopa kuutta eri osaa: lapaa, rintalihaa, välikyljystä, häränhäntää, luista kylkeä, ja potkaa. Joissain resepteissä pataan lisätään ydinluu, tai naudanmaksaa liemen kirkastamiseksi.
Käytetyt vihannekset vaihtelevat, mutta lähes kaikissa resepteissä on porkkanaa, purjoa, sipulia ja nauriita. Muita yleisiä vihanneksia ovat perunat, lehtiselleri, muut juurekset ja kaali. Mausteena käytetään suolaa ja mustapippuria sekä niiden lisäksi yleensä myös laakerinlehdistä, timjamista ja persiljasta tehtyä bouquet garnia. Joskus käytetään sipuliin pisteltyjä mausteneilikoita.lähde?
Liha kypsennetään hitaasti keittäen. Jos käytetään mureampia ruhon osia, ne lisätään vasta kypsennyksen loppuvaiheessa. Kun liha on kypsää, se otetaan erilleen ja liemi siivilöidään. Vihannekset voidaan lisätä joko kaikki yhdellä kertaa tai kahdessa erässä, jolloin liemeen käytetyt ylikypsät vihannekset heitetään pois ja syötäväksi tarkoitetut vihannekset keitetään erikseen saadussa liemessä.
Tarjoilu

Pot-au-feu syödään yleensä kahtena ruokalajina. Ensin tarjoillaan liemi, joka syödään leivän kanssa. Tämän jälkeen tarjoillaan paloiteltu keittoliha, josta luut on erotettu, sekä keitetyt vihannekset. Niiden kanssa tarjotaan karkeaa suolaa ja usein kirpeän makuisia lisäkkeitä kuten kapriksia, maustekurkkuja, sinappia ja raastettua piparjuurta sekä mahdollisesti jotain kastiketta.lähde?
Ranskalainen kirjailija ja herkkusuu Jean Anthelme Brillat-Savarin vastusti tarjoilemista kahtena ruokalajina ja suositteli, että pot-au-feusta nautittaisiin vain lihaliemi. Kirjassaan Physiologie du goût (suom. Maun fysiologia) hän toteaa: ”keittojäännös [bouilli] on mauttomaksi tehtyä lihaa”.
Merkitys

The Oxford Companion to Food kutsuu pot-au-feuta ”ranskalaisen keittiön symboliksi ja kokonaiseksi ateriaksi itsessään”. National Geographic-lehti on nimittänyt sitä ”Ranskan kansallisruoaksi”.
Dictionnaire de l'Académie française sanoo termin pot-au-feu juontuvan 1600-luvulle. Vuonna 1600 kuningas Henrik IV julisti: ”Minun kuningaskunnassani ei pidä olla yhtäkään talonpoikaa, jolla ei ole kanaa pataansa pantavaksi.” Yhdessä padassa keitetyt keitot ja muhennokset olivat ranskalaisen keittiön perusruokaa, ja poule-au-pot (”kana padassa”) muistuttaa reseptiltään pot-au-feuta.
Aiheesta muualla

Kuvia tai muita tiedostoja aiheesta Pot-au-feu Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pot-au-feu
Pot-au-feun raaka-aineita: potkakiekkoja, perunoita, nauriita, porkkanoita, sipulia, purjoa ja lehtiselleriä.
Käännös suomeksi
Youri Loen

| Henkilötiedot |
| --- | --- | --- | --- |
Syntymäaika: 27. tammikuuta 1991 (ikä 33)
Syntymäpaikka: Nijmegen, Alankomaat
Pelipaikka: keskikenttä
Pituus: 177 cm
Seura
Seura: Mosta FC
Pelinumero: 27
Seurat
| Vuodet | Seura | O | (M) |
| 2010–2014 | NEC | 6 | (0) |
| 2014 | FC Dordrecht (laina) | 7 | (1) |
| 2014–2016 | Sparta Rotterdam | 23 | (3) |
| 2015–2016 | Fortuna Sittard (laina) | 32 | (2) |
| 2016–2018 | FC Emmen | 60 | (7) |
| 2018–2020 | Almere City | 63 | (8) |
| 2020–2021 | Doxa Drama | 0 | (0) |
| 2021–2022 | Haka | 10 | (0) |
| 2022– | Mosta FC | 8 | (0) |
| Yhteensä | Yhteensä | 209 | (21) |
 Seurajoukkueuran tilastot kattavat vain kansalliset sarjat, päivitetty 21. toukokuuta 2022.
Youri Loen (s. 27. tammikuuta 1991) on hollantilainen jalkapalloilija, joka edustaa maltalaista Mosta FC:tä.
Dr21

| Dr21 (C30-MF) |
| --- | --- |
 Dr21 perustuu C30-M-veturiin. Kuvassa C30-M-veturi Virossa.
Perustiedot
Tyyppi:  dieselveturi
Liikennöitsijä:  North Rail Oy
Lukumäärä:  3
Numerointi:  1562, 1570, 1574
Tekniset tiedot
Huippunopeus:  100 km/h
Paino:  138 t
Pituus:  20,4 m
Raideleveys:  1 524 mm
Pyörästö:  Co' Co'
Moottori:  Caterpillar 3512CHD
Moottorin teho:  1 550 kW
Dr21 eli C30-MF on North Rail Oy:n (ennen Operail Finlandin) käyttämä dieselveturi. Veturi pohjautuu Operailin muualla käyttämiin C30-M-vetureihin, joita valmistaa tšekkiläinen CZ LOKO.
Ensimmäinen veturi (1570) tuotiin Paldiskista Hankoon 15. heinäkuuta 2021 ja kuljetettiin sieltä Kotkaan. Toinen veturi (1574) kuljetettiin Hangosta Kotkaan 9. toukokuuta 2023. Kolmas veturi (1562) kuljetettiin Hangosta Kotkaan 7. heinäkuuta 2023. Vetureita on käytetty vaihtotöissä Kotkan Mussalossa, Siilinjärven Ruokosuolla ja Uudenkaupungin Hangonsaaressa.
Vetureista 1570 on North Railin omistuksessa. Veturit 1562 ja 1574 ovat Operailin omistuksessa, mutta ne on vuokrattu North Railille.
Veturit on nimetty Tapan entisten asemapäälliköiden etunimien mukaan: Paul (1562), Jakob (1570) ja Ants (1574).
Teknisiä tietoja

Veturin moottori on Caterpillar 3512CHD, ja sen teho 1 550 kilowattia. Veturin huippunopeus on 100 km/h, ja sen pituus on 20,4 metriä.
Deksamfetamiini

| --- | --- |


Deksamfetamiini
Systemaattinen (IUPAC) nimi
(2S)-1-fenyylipropaani-2-amino
Tunnisteet
CAS-numero: 51-64-9
ATC-koodi: N06BA02
PubChem CID: 5826
DrugBank: DB01576
Kemialliset tiedot
Kaava: C9H13N 
Moolimassa: 135,2062
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 280–281 °C
Liukoisuus veteen: 50–100
Farmakokineettiset tiedot
Hyötyosuus: Oraalinen 75–100%
Metabolia: CYP2D6, DBH, FMO3,XM-ligase, ACGNAT
Puoliintumisaika: 9–11 tuntia
Ekskreetio: Renaalinen (45%)
Terapeuttiset näkökohdat
Raskauskategoria:  B3(AU) C(US) 
Reseptiluokitus:  Controlled (S8) (AU)Schedule I (CA)reseptivalmiste (FI)  Class B (UK)  Schedule II(US) 
Antotapa: Lääkkeenä: oraalinen, nasaalinen; huumeena:+ sisäänhengitys, rektaalinen, intravenoosi
Deksamfetamiini eli dekstroamfetamiini ((+)-2-amino-1-fenyylipropaani) on amfetamiinin stereoisomeeri, joka vapauttaa dopamiinia ja kiihdyttää neuronien viestintää. Se lisää motorista toimintaa ja mielen valppautta, vähentää väsymystä ja lisää joillakin ihmisillä keskittymiskykyä. Suomessa deksamfetamiinia sisältäviä myyntiluvallisia lääkevalmisteita ovat Attentin, Dexamfetamin Sea Pharma ja Dexfarm.
Käyttö

Deksamfetamiinia käytetään tarkkaavaisuushäiriöiden ja vaikean narkolepsian hoidossa. ADHD:n ja ADD:n hoitolääkkeenä deksamfetamiini on vaihtoehtona etenkin, mikäli metyylifenidaatti (Concerta, Ritalin, Medikinet, Equasym) ei anna vaikutusta tai ei muusta syystä sovi potilaalle.
Lääkeyhtiö Smith, Kline, and French toi deksamfetamiinin markkinoille ensimmäisenä vuonna 1937 nimellä Dexedrine. Lääkettä myydään nykyisin nimellä Dexamfetamine Sulphate. Vain Yhdysvalloissa ja Kanadassa käytössä oleva Adderall sisältää 3/4 deksamfetamiinia. Deksamfetamiinin aihiolääke lisdeksamfetamiini sai Suomessa myyntiluvan vuonna 2013. Yleisimpien ADHD-lääkkeiden tapaan lisdeksamfetamiini luokitellaan Suomessa huumausaineeksi.
Monet terveysalan laitokset kieltäytyvät määräämästä deksamfetamiinia vedoten väärinkäyttöpotentiaaliin ja lisäksi myös mahdollisina pitämiinsä pitkän aikavälin neurotoksisiin (hermosoluja vahingoittaviin) vaikutuksiin. Kaikki tähänastiset tutkimukset on kuitenkin tehty 10-30 kertaa isommilla annoksilla kuin lääkinnälliset annokset. Lisäksi tutkimuksissa on käytetty levo- tai metamfetamiinia, ei dekstroamfetamiinia. Yhtäkään tutkimusta ei ole tehty ihmisillä vaan kaikissa on käytetty koe-eläimiä. Amfetamiineja on myöskin käytetty 1930-luvulta lähtien ADHD:n ja narkolepsian hoidossa ilman todisteita pitkäaikaishaittavaikutuksista.
Deksamfetamiinia käyttivät esimerkiksi Yhdysvaltain ilmavoimien lentäjät pitkillä pommitus- ja tiedustelulennoilla. Samaan valmisteeseen turvautuivat myös Apollo-astronautit kuulennoilla. Ilmavoimissa tämä valppautta lisäävä ja lisävoimia tuova "go-pill" on nykyisin korvattu modafiniililla.
Deksamfetamiinin käytöstä aiheutuvia sivuvaikutuksia ovat unettomuus, ruokahaluttomuus ja hermostuneisuus. Myös suun kuivuutta, särkyjä, myös päänsärkyä ja hikoilua.
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: Dextroamphetamine (englanniksi)
DrugBank: Dextroamphetamine (englanniksi)
KEGG: Dextroamphetamine (englanniksi)
Deksamfetamiinin käyttöturvallisuustiedote, Sigma Aldrich, viitattu 30.12.2014.
Fenetyyliamiinit eli fenyylietyyliamiinit
| --- | --- |
Amfetamiinit: 3C-E | 4-FMP | 4-MTA | Alfametyylidopamiini  | Amfetamiini  | Bentsfetamiini  | Bromo-DragonFLY | Deksamfetamiini | Dimetoksiamfetamiini | DOB | DOC | DOI | DOM | Efedriini | Fenfluramiini | Katiini | Levoamfetamiini | Levometamfetamiini | Lisdeksamfetamiini | MBDB | MDA | MDE | MDMA | Metamfetamiini | PMA | Pseudoefedriini | Tranyylisypromiini
Katekoliamiinit: Adrenaliini |  Dopamiini | Metyylidopa | Noradrenaliini
Katinonit: 4-bromimetkatinoni | Bupropioni | Katinoni | Mefedroni | Metkatinoni | Dimetyylikatinoni
Muut: 2C-B |  2C-B-FLY | 2CBFly-NBOMe | 2C-C | 2C-D | 2C-E | 2C-F | 2C-I | 2C-N | 2C-SE | 2C-T | 2C-T-2 | 2C-T-4 | 2C-T-7 | 2C-T-8 | 2C-T-21 | 2C-TFM | 25C-NBOMe | 25I-NB34MD | 25I-NBF | 25I-NBMD | 25I-NBOMe | 25P-NBOMe | 25TFM-NBOMe | Allyylieskaliini | Eskaliini | Fenformiini | Fentermiini |  HOT-7 | Meskaliini |  Metyylifenidaatti | Synefriini | Trifluorimeskaliini | Tyramiini
5 milligramman dekstroamfetamiinisulfaattitabletteja.
M. A. Meretvuo

| M>  A. Meretvuo.Marko Meretvuo.Henkilötiedot |
| --- | --- |
Kansalaisuus:  suomalainen
Aiheesta muualla
Löydä lisää kirjailijoitaKirjallisuuden teemasivulta
    
M. A. Meretvuo (oik. Marko Meretvuo) on ylöjärveläinen kirjailija. Meretvuo valmistui Jyväskylän yliopiston Turvallisuus ja strateginen analyysi -maisteriohjelmasta vuonna 2021. Vuosina 2021 ja 2024 Kiuas Kustannus julkaisi hänen teoksensa turvallisuuspolitiikasta ja akselerationismista.
Meretvuo on harrastanut okkultismin ja uskontojen tutkimusta. Meretvuo julkaisi vuonna 2016 kirjan Seksin ja uskonnon vaiettu historia (Salakirjat). Hän on toimittanut ja suomentanut valikoiman okkultisti Aleister Crowleyn kirjoituksia.
Kiuas Kustannuksen alamerkki Hexen Press julkaisi vuonna 2018 Meretvuon pienoisromaanin Pilvikädet. Teoksen aiheita ovat teistinen satanismi, rituaaliuhraukset ja tietyt 1990-luvulla selvittämättömiksi jääneet tamperelaiset henkirikokset. Kirjan ulkopuolisissa yhteyksissä kyseiset oikeasti tapahtuneet rikokset on haluttu liittää äärioikeistolaiseen Order of Nine Angles -satanistiryhmään tai sen edeltäjään. Poliisin mukaan on kuitenkin hyvin epätodennäköistä, että tällainen ryhmä ja sen osallisuus rikoksiin olisi jäänyt viranomaisilta huomaamatta. Tarua on mahdollisesti levitetty siksi, että se saisi liikkeen vaikuttamaan kokoaan suuremmalta liikkeeltä.
Teokset

(toim.): Okkultismia ja erotiikkaa.  (Sisältää vuoden 2014 taidekilpailun ja vuoden 2015 runokilpailun töitä)  Helsinki:  Salakirjat, 2015.  ISBN 978-952-5774-96-2
Seksin ja uskonnon vaiettu historia.  Helsinki:  Salakirjat, 2016.  ISBN 978-952-5774-97-9
Pilvikädet.  Tampere:  Hexen, 2018.  ISBN 978-952-7197-13-4
Turvallisuuspolitiikka. Ajankuvia ja ajatonta realismia.  Helsinki:  Kiuas kustannus, 2021.  ISBN 978-952-7197-27-1
Kaaoksen reunalla. Akselerationismi ja sivilisaation kiihtyvät kehityskulut.  Helsinki:  Kiuas kustannus, 2024.  ISBN 978-952-7197-41-7
Teokset > Sähkökirjat

Accelerationist Primer.  Books on Demand, 2023.  ISBN 978-952-80-6805-1  (englanniksi)
Against the Katechon. Hyperstition of the Antichrist.  Books on Demand, 2023.  ISBN 978-952-80-6826-6  (englanniksi)
Forbidden Thought. Dissidents in Liberal Democracy.  Books on Demand, 2023.  ISBN 978-951-568-002-0  (englanniksi)
A-Vakuutus

Entisen A-Vakuutuksen logo
A-Vakuutus Oy oli suomalainen OP-ryhmään kuuluva vahinkovakuutusyhtiö. Yhtiö keskittyi ammattiliikenteen vakuutuspalveluihin yli 70-vuotisen historiansa ajan. Vuonna 2002 A-vakuutuksesta tuli Pohjola-Yhtymän tytäryhtiö ja 2005 yrityskaupan myötä OP Ryhmän tytäryhtiö. A-Vakuutus sulautui Pohjola Vakuutukseen 2020.
Aiheesta muualla

A-Vakuutus
Mauranen, Tapani: Kräsh! ... ja turvallisesti eteenpäin. A-Vakuutuksen seitsemän vuosikymmentä.  Autoilijoiden Sijoitustenhallinta, 2003.  ISBN 9529164394
Suomalaiset vakuutusyhtiöt
| --- | --- |
Vahinkovakuutus:  Alandia  Fennia  If  LähiTapiola  Pohjola Vakuutus  Pohjantähti  Suomen Vahinkovakuutus  Turva  Ömsen 
Henkivakuutus:  Aktia  Alandia  Sp-Henkivakuutus  Fennia  Kaleva  LähiTapiola  Mandatum Life  Nordea  Pohjola Vakuutus 
Eläkevakuutus:  Elo  Ilmarinen  Varma  Veritas 
Erityisvakuutus: Garantia
Mila (etunimi)

| Mila |
| --- | --- |
Nimipäivä:   
– suomenkielinen:  19. toukokuuta
– ruotsinkielinen:  19. toukokuuta
– ortodoksinen:  –
Muunnelmia:  Miila
Vastineita eri kielissä:  –
Nimen alkuperä:  Emilia tai slaavilainen, herttainen, suloinen
Infobox OKNimi-testi OK: 
Mila tai Miila on naisen etunimi. Nimi on peräisin slaavilaisista kielistä, joissa se tarkoittaa herttaista tai suloista, mutta se on toisaalta käsitetty myös lyhentymäksi nimestä Emilia tai Ludmila.
Suomessa Mila on vuoden 2019 loppuun mennessä annettu 3 182 henkilölle, joista suurin osa on 2010-luvulla syntyneitä. Miila-nimisiä Suomessa on ollut 352. Vuodesta 2010 lähtien Milan nimipäivä on ollut 19. toukokuuta, joka jo ennestään oli muun muassa Emilian nimipäivä. Vuonna 2025 nimi lisättiin samalle päivälle myös Suomen ruotsinkieliseen kalenteriin.
Tunnettuja Miloja ja Miiloja

Mila Kajas-Virtanen (s. 1972), suomalainen taitoluistelija
Mila Kasvio (1917–1991), suomalainen uimari
Mila Kunis (s. 1983), ukrainalais-yhdysvaltalainen näyttelijä
Mila Niemi, suomalainen lavastaja, pukusuunnittelija ja maskeeraaja
Mila Parély (1917–2012), ranskalainen näyttelijä
Mila Teräs (s. 1975), suomalainen kirjailija
Miila Virtanen (s. 1990), suomalainen näyttelijä
Miila Westin (s. 1987), suomalainen kuvittaja
Elmeri

| Elmeri |
| --- | --- |
Nimipäivä:   
– suomenkielinen:  3. tammikuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Elmer
Nimen alkuperä:  saksalainen Elmar
Infobox OKNimi-testi OK: 
Elmeri on suomalainen miehen etunimi. Elmerin nimipäivä on 3. tammikuuta, jolloin on myös Elmon nimipäivä. Muodossa Elmer nimi on esiintynyt almanakassa vuodesta 1950 lähtien, ja vuodesta 2000 lähtien samalla päivällä on myös pidentynyt muoto Elmeri.
Elmeri on suomalainen muunnos saksalaisesta nimestä Elmar, joka Suomessakin esiintyy myös muodossa Elmer.  Elmar-nimi taas on syntynyt lyhentymänä muinaisgermaanisista nimistä Egilmar, Eilmar, Elimar ja Adelmar, joissa kaikissa loppuosa mar tarkoittaa kuuluisaa; nimien alkuosista Egil tarkoittaa käärmettä, Eil miekkaa ja Adel jalosukuista, kun taas Elimar merkitsee kaikkialla kuuluisaa.
Digi- ja väestötietoviraston tietojen mukaan nimi Elmeri on 1900-luvun alusta vuoden 2019 loppuun mennessä annettu Suomessa 9 621 henkilölle.
Tunnettuja Elmereitä

Elmeri Anttila (s. 2000), pesäpalloilija
Elmeri Eronen (s. 1995), jääkiekkoilija
Elmeri Iivonen (s. 2004), pesäpalloilija
Elmeri Kaksonen (s. 1987), jääkiekkoilija
Elmeri Koivusalmi (s. 2001), pesäpalloiija,
Elmeri Laakso (s. 2004), jääkiekkoilija
Elmeri Lieto (s. 2000), pesäpalloilija
Elmeri Lonkainen (s. 2006), pesäpalloilija
Elmeri Metsävainio (s. 1998), jääkiekkomaalivahti
Elmeri Purmonen (s. 2001), pesäpalloilija
Elmeri Rantalainen (s. 1990), potkunyrkkeilijä
Elmeri Ylä-Rautio, televisionäyttelijä
Tunnettuja Elmereitä > Kuvitteellisia Elmereitä

Elmeri (Elmer Fudd), hahmo monissa Looney Tunes -piirretyissä
Eno-Elmeri, yksi kolmesta käsinukkekoirasta Karvakuonot-sarjassa
Unohtumaton Elmeri, Ragni Malmsténin levyttämä iskelmä
Arkéa–B&B Hotels

Arkéa–B&B Hotels (UCI-tunnus ARK) on ranskalainen maantiepyöräilyn ammattilaistalli, joka osallistuu korkeimpaan UCI World Tour -kilpailusarjaan. Talli perustettiin vuonna 2005 nimellä Bretagne–Jean Floc'h.
Tallin pääsponsoreina toimivat ranskalainen pankki Crédit mutuel Arkéa ja ranskalainen hotelliketju B&B Hotels.
Joukkueen kokoonpano > 2025

| Joukkueen kokoonpano 2025> Ajaja | Joukkueen kokoonpano 2025> Syntymäaika | Joukkueen kokoonpano 2025> Maa | Joukkueen kokoonpano 2025> Edellinen joukkue |
| --- | --- | --- | --- |
| Jenthe Biermans | 30. lokakuuta 1995 |  Belgia | Israel-Premier Tech (2022) |
| Amaury Capiot | 25. kesäkuuta 1993 |  Belgia | Sport Vlaanderen-Baloise (2020) |
| Ewen Costiou | 10. marraskuuta 2002 |  Ranska | Côtes d'Armor Cyclisme Marie Morin (2022) |
| Anthony Delaplace | 11. syyskuuta 1989 |  Ranska | Sojasun (2013) |
| Arnaud Démare | 26. elokuuta 1991 |  Ranska | Groupama-FDJ (2023) |
| Raúl García Pierna | 23. helmikuuta 2001 |  Espanja | Equipo Kern Pharma (2023) |
| Élie Gesbert | 1. heinäkuuta 1995 |  Ranska | VC Pays de Loudéac (2016) |
| Donavan Grondin | 26. syyskuuta 2000 |  Ranska | Vendée U (2019) |
| Thibault Guernalec | 31. heinäkuuta 1997 |  Ranska |  |
| Laurens Huys | 24. syyskuuta 1998 |  Belgia | Intermarché-Circus-Wanty (2023) |
| Mathis Le Berre | 16. huhtikuuta 2001 |  Ranska | Côtes d'Armor Cyclisme Marie Morin (2022) |
| Léandre Lozouet | 3. syyskuuta 2004 |  Ranska | Arkéa-B&B Hôtels Continentale (2024) |
| Luca Mozzato | 15. helmikuuta 1998 |  Italia | B&B Hotels-KTM (2022) |
| Michel Ries | 11. maaliskuuta 1998 |  Luxemburg | Trek-Segafredo (2021) |
| Cristian Rodríguez | 3. maaliskuuta 1995 |  Espanja | TotalEnergies (2022) |
| Louis Rouland | 21. lokakuuta 2002 |  Ranska | Bourg-en-Bresse Ain Cyclisme (2023) |
| Miles Scotson | 18. tammikuuta 1994 |  Australia | Groupama-FDJ (2023) |
| Florian Sénéchal | 10. heinäkuuta 1993 |  Ranska | Soudal Quick-Step (2023) |
| Embret Svestad-Bårdseng | 1. syyskuuta 2002 |  Norja | Arkéa-B&B Hôtels Continentale (2024) |
| Pierre Thierry | 31. toukokuuta 2003 |  Ranska | Arkéa-B&B Hôtels Continentale (2024) |
| Martin Tjøtta | 27. tammikuuta 2001 |  Norja | Bourg-en-Bresse Ain Cyclisme (2023) |
| Kévin Vauquelin | 26. huhtikuuta 2001 |  Ranska | VC Rouen 76 (2021) |
| Clément Venturini | 16. lokakuuta 1993 |  Ranska | AG2R Citroën Team (2023) |
| Alessandro Verre | 17. marraskuuta 2001 |  Italia | Colpack-Ballan (2021) |
| Simon Guglielmi | 1. heinäkuuta 1997 |  Ranska | Groupama-FDJ (2021) |
| Victor Guernalec | 16. maaliskuuta 2000 |  Ranska | Bourg-en-Bresse Ain Cyclisme (2024) |
| Giosuè Epis | 4. maaliskuuta 2002 |  Italia | Zalf Euromobil Fior (2023) |

Lähde:  ProCyclingStats
Aiheesta muualla

Kotisivut (arkea-bbhotels.com) (englanniksi)
Kuvia tai muita tiedostoja aiheesta Arkéa–B&B Hotels Wikimedia Commonsissa
| n k UCI WorldTeams – UCI World Tour joukkueet (2023) |
| --- | --- |
Joukkueet (2023):  AG2R Citroën Team  Alpecin–Deceuninck  Arkéa–Samsic  Astana Qazaqstan Team  Bora–Hansgrohe  Cofidis  EF Education–EasyPost  Groupama–FDJ  Ineos Grenadiers  Intermarché–Circus–Wanty  Movistar Team  Soudal–Quick-Step  Team Bahrain Victorious  Team Jayco–AlUla  Team DSM–Firmenich  Team Jumbo–Visma  Lidl–Trek  UAE Team Emirates 
Sarjat:  UCI World Tour 2024  UCI ProSeries (2024)  UCI Africa Tour  UCI America Tour  UCI Asia Tour  UCI Europe Tour  UCI Oceania Tour
Joonas Myllymäki

| Henkilötiedot |
| --- | --- | --- | --- |
Syntymäaika: 9. syyskuuta 1989 (ikä 35)
Syntymäpaikka: Kokkola, Suomi
Pelipaikka: maalivahti
Pituus: 190 cm
Junioriseurat
2001–2008: KPV
Seurat
| Vuodet | Seura | O | (M) |
| 2007 | Kipparit | 3 | (0) |
| 2009 | GBK II | 13 | (0) |
| 2010–2011 | GBK | 10 | (0) |
| 2012–2019 | KPV | 143 | (1) |
| 2023–2024 | No Stars | 15 | (0) |
| Yhteensä | Yhteensä | 184 | (1) |
 Seurajoukkueuran tilastot kattavat vain kansalliset sarjat, päivitetty 3. tammikuuta 2025.
Joonas Myllymäki (s. 9. syyskuuta 1989 Kokkola) on suomalainen jalkapalloilija. Hän on pelipaikaltaan maalivahti.
Myllymäki on KPV:n kasvatti ja aloitti pelinsä miesten sarjoissa vuonna 2009 Kakkosessa pelannessa toisessa kokkolalaisseurassa GBK:ssa.
Kolmen GBK:ssa vietetyn kauden jälkeen Myllymäki palasi Kokkolan vihreäpaitaiseen Pallo-Veikkoihin. Myllymäki solmi joulukuussa 2017 kauden 2018 kattavan sopimuksen KPV:n kanssa.
Tarantul-luokka

| Projekti 1241 Nato: Tarantul |
| --- | --- |
 Puolan merivoimien ORP Metalowiec

Tekniset tiedot
Uppouma:  488 t (standardi) 549 t (kuormattu)
Pituus:  56,0 m
Leveys:  10,5 m
Syväys:  2,5 m
Koneteho:  22 000 hv Risteilymoottorit: 8 000 hv
Nopeus:  32,48 solmua
Miehistöä:  50
Aseistus
Meritorjunta:  4 x SS-N-2 Styx tai 4 x P-270 Moskit/SS-N-22 tai 8 Kh-35 Uran/SS-N-25 -merimaaliohjusta 1 x 76 mm AK-176 DP -tykki
Ilmatorjunta:  1 x SA-N-5-ilmatorjuntaohjus 2 x AK-630 30 mm -tykkiä tai 1 x CADS-N-1 Kashtan CIWS -pikatykki
Tarantul-luokka (Projekti 1241.1 Molniya, Nato-raportointinimi Tarantul) oli Neuvostoliiton laivaston ohjuskorvettiluokka, joka suunniteltiin korvaamaan projekti 205 Tsunamin (Nato-raportointinimi Osa) ohjusveneet. Luokan aluksia myytiin vientiin yli kolmekymmentä kappaletta.
Tausta

1970-luvun lopulla Neuvostoliiton laivasto totesi tarvitsevansa suuremman, merikelpoisemman ja vahvemmin aseistetun aluksen, jossa olisi myös mahdollista sijoittaa korkeammalle ilmavalvontatutkat. Luokan 76 millimetrin pääase ja kaksi 30 millimetrin Gatling-tyyppistä tykkiä paremman elektroniikan tukemana mahdollistavat ohjustorjunnan. Alukset valmistettiin Pietarissa Petrovskyn, Rybinskin ja Vladivostokissa Uliksen telakoilla. Alaluokkana valmistettiin rannikkovesien sukellusveneentorjuntaan kykenevä projekti 1241.2 eli Pauk-luokka.
Versiot > Projekti 1241 Molniya (Tarantul I)

Ensimmäinen versio oli kuitenkin huomattavan suuri uppoumaltaan. Se oli aseistettu neljällä SS-N-2 Styx -merimaaliohjuksen (joko P-15 Termit tai P-20) laukaisualustalla, jotka oli kytketty Plank Shave -maalinosoitustutkaan. Lisäksi niiden aseistuksena oli 76 millimetrin AK-176 -tykki ja kaksi 30 millimetrin AK-630 kuusiputkista Gatling-pikatykkiä, joihin myöhemmin liitettiin Bass Tilt -maalinosoitustutka. Ilmasuojan tukena oli neliohjuksinen Fasta-N SA-N-5 -ilmatorjuntaohjuksen laukaisualusta ja kaksi PK-16-harhamaalilaukaisinta.
Alusten voimanlähteenä oli kahden NK-12M suurpainekaasuturbiinin muodostama COGAG-järjestelmä, joka tuottu 24 200 hevosvoiman maksimiantotehon ja kaksi risteilyturbiinia, jotka kumpikin tuottivat 6 000 hevosvoimaa. Alusten maksiminopeus oli 42 solmua.
Vaikka Neuvostoliiton laivasto tilasi ainoastaan kaksi tyypin alusta, ja niitäkin lähinnä koekäytössä ja ulkomaisten tilaajien miehistöjen kouluttamiseen, alustyyppi osoittautui menestyksekkääksi vientiartikkeliksi 33 kappaleen myynnillään.
Versiot > Projekti 1241.1M Molniya (Tarantul II)

Alaluokan alusten voimanlähde oli sama kuin alkuperäisissä aluksissa, mutta aluksen runkoon oli tehty runsaasti muutoksia. Syynä muutoksiin olivat SS-N-2 ohjusten korvaaminen uudemmilla SS-N-22 merimaaliohjuksilla, joiden maksimi kantama oli vähintään 100 kilometriä. Maalinosoitustutkaksi asennettiin L-alueen Band Stand, joka kykeni valvomaan aktiivisesti 120 kilometrin säteellä ja 500 kilometriä passiivimoodissa. Tutka kykeni seuraamaan jopa 15 maalia samanaikaisesti. Alus kykeni vastaanottamaan maalitietoja myös muilta aluksilta, helikoptereilta tai lentokoneilta Light Bulb tiedonsiirtojärjestelmän avulla. Alusten tykkiaseistus pysyi samana, mutta Neuvostoliiton laivaston alusten ilmatorjuntaohjukset vaihdettiin SA-N-8 ohjuksiin ja ainakin yhdelle alukselle sijoitettiin SA-N-11 järjestelmä AK-630:n tilalle.
Alustyyppi oli yläpainoinen ja ahdas, vaikka se olikin tehokas asealusta ja sen toimintasäde lyheni. Sähköiset häiriöt ja suuri tehontarve aiheuttivat aluksella ongelmia. Tyypin aluksia valmistui Neuvostoliiton laivastolle ainakin 18 ja tyypin ongelmia ratkottiin aluskohtaisesti tavalla tai toisella.